получи, като средната продажна цена на промишлеността на Съюза по вид на продукта се умножи по количеството на сравнимия вид на продукта, изнасян за Съюза. Така се установи, че е налице значително подбиване на цените от 15,4 % до 55,8 % за КНР и от 30,5 % до 54,9 % за Египет, което води до среднопретеглен марж от 32,3 % за включените в извадката оказали съдействие производители износители в КНР и от 31,5 % за оказалите съдействие производители износители от Египет.
 (967)
 В коментарите си по окончателното разгласяване един от производителите износители от групата CNВM (Китай) направи общо позоваване на коментарите им относно изчисляването на маржовете на подбиване и занижаване на цените, представени при окончателното разгласяване в рамките на отделното антидъмпингово разследване. Те повториха същите коментари в настоящото антисубсидийно разследване. Тези коментари обаче бяха съобразени със специфичните аспекти на съответното антидъмпингово разследване и се отнасяха до конкретни членове в Регламент (ЕС) 2016/1036 на Европейския парламент и на Съвета за защита срещу дъмпингов внос от страни, които не са членки на Европейския съюз (205), а групата CNBM (Китай) не уточни допълнително кои коментари точно биха били приложими за настоящото антисубсидийно разследване. Комисията разгледа всички представени в това отношение коментари в Регламент за изпълнение (ЕС) 2020/492 на Комисията за налагане на окончателни антидъмпингови мита върху вноса на определени тъкани от тъкàни и/или прошити стъклени влакна с произход от Китайската народна република и Египет (206) („Регламент (ЕС) 2020/492“). Поради това в настоящия регламент са разгледани само онези коментари, които са конкретно свързани с изчисляването на маржовете на подбиване на цените.
 (968)
 Когато става въпрос за елементите, вземани предвид при изчисляване на подбиването на цените (по-специално експортната цена), Комисията трябва да определи първата точка, в която има (или може да има) конкуренция с промишлеността на Съюза на пазара на Съюза. Тази точка на практика е покупната цена на първия несвързан вносител, тъй като това дружество принципно разполага с избора да се снабдява от промишлеността на Съюза или от чуждестранни клиенти. Обратно, препродажните цени на несвързаните вносители не отразяват точката, в която настъпва реална конкуренция. Тази точка е само точката, в която установената структура за продажби на износителя се опитва да намери клиенти, но тя стои след точката, в която е взето решението за осъществяване на внос. Несъмнено, след като вече е създал системата си от свързани дружества в Съюза, производителят износител е решил, че източникът на стоки за него ще бъде от чужбина. Затова точката, в която се извършва сравнението, следва да бъде веднага след като стоките преминат границата на Съюза, а не на по-късен етап от веригата на разпространение, например когато се продават на крайния ползвател на стоката.
 (969)
 Този подход гарантира и последователност в случаите, когато производител износител продава стоките директно на несвързан клиент (бил той вносителят или краен ползвател), тъй като при този вариант по определение няма да се използват препродажни цени. Различен подход би довел до дискриминация между производителите износители на база само на канала за продажби, който използват.
 (970)
 В този случай цената на вноса не може да се